गोरखपुर : बस्ती के कप्तानगंज विधानसभा क्षेत्र के गांव एकडंगवा के पास अज्ञात बदमाशों ने कांग्रेस प्रत्याशी राणा कृष्ण किंकर सिंह के बेटे राणा नागेन्द्र प्रताप सिंह और उनके समर्थकों पर गोलियों की बौछार कर दी। सोमवार रात हुए हमले वह बाल-बाल बच गए। उनकी सफारी क्षतिग्रस्त हो गई। बदमाशों ने करीब पांच-छह राउंड फायरिंग की है। वारदात की जानकारी के बाद तत्काल मौके पर एसपी और प्रेक्षक पहुंच गए। राणा नागेन्द्र सिंह के पिता राणा कृष्ण किंकर सिंह कप्तानगंज विधानसभा से कांग्रेस प्रत्याशी हैं। पिता के पक्ष में प्रचार करने के लिए नागेन्द्र कुछ समर्थकों के साथ एकडंगवा गांव गए थे।